CELEX: 62009TN0224
Language: hu
Date: 2009-06-05 00:00:00
Title: T-224/09. sz. ügy: 2009. június 5-én benyújtott kereset — CEVA kontra Bizottság

29.8.2009   
            
            
               HU
            
            
               Az Európai Unió Hivatalos Lapja
            
            
               C 205/40
            
         2009. június 5-én benyújtott kereset — CEVA kontra Bizottság
   (T-224/09. sz. ügy)
   2009/C 205/74
   Az eljárás nyelve: francia
   
      Felek
   
   
      Felperes: Centre d’étude et de valorisation des algues SA (CEVA) (Pleubian, Franciaország) (képviselő: J.-M. Peyrical ügyvéd)
   
      Alperes: az Európai Közösségek Bizottsága
   
      Kereseti kérelmek
   
   
               —
            
            
               elsődlegesen, az Elsőfokú Bíróság állapítsa meg az Európai Bizottság és a CEVA közötti szerződéses kapcsolatok hiányát, és ebből kifolyólag
            
         
               —
            
            
               semmisítse meg az Európai Bizottság 2009. április 6-i 3230900440. sz. végrehajtható okiratát;
            
         
               —
            
            
               másodlagosan az Elsőfokú Bíróság állapítsa meg az Európai Bizottság 2009. április 6-i 3230900440. sz. végrehajtható okirata indokolásának hiányát;
            
         
               —
            
            
               állapítsa meg a Bizottság jogalap nélküli gazdagodásának veszélyét abban az esetben, ha a CEVA megtérítené 179 896 euró késedelmi kamatokkal növelt összegét;
            
         
               —
            
            
               következésképpen semmisítse meg az Európai Bizottság 2009. április 6-i 3230900440. sz. végrehajtható okiratát.
            
         
      Jogalapok és fontosabb érvek
   
   Jelen keresetével a felperes azon végrehajtható okirat megsemmisítését kéri, amellyel a Bizottság egy kutatási és technológiai fejlesztési projektre vonatkozó, PROTOP EVK3-CT-2002-30004. sz. szerződés keretében a felperesnek folyósított előleg teljes összegének megtérítését követeli.
   Keresetének alátámasztására a felperes három jogalapra hivatkozik, amelyek az alábbiakon alapulnak:
   
               —
            
            
               a végrehajtható okiratnak a felperes és a Bizottság közötti szerződéses kapcsolat hiánya miatti elfogadhatatlansága;
            
         
               —
            
            
               az elégséges indokolás hiánya, amennyiben a Bizottság a szerződéses kötelezettségek felperes általi állítólagos megsértésére alapoz, anélkül azonban, hogy ezen állítás alátámasztására jogi és ténybeli indokokat hozna fel;
            
         
               —
            
            
               a jogalap nélküli gazdagodás tilalma elvének megsértése: a Bizottság által követelt teljes összeg megtérítése azzal a következménnyel járna, hogy az jogalap nélkül gazdagodna, mivel a felperes által elvégzett munkák és elkészített tanulmányok birtokába jutna anélkül, hogy ezek elvégzéséért fizetett volna.